༠༠༠༠༠བརྡ་ཡིག༔ཟབ་གསང་མཁའ་འགྲོའི་སྙིང་ཐིག་ལས༔ཆེ་མཆོག་རྡོ་རྗེ་གྲོ་ལོད་ཀྱི༔
ཟོར་ལས་གནམ་ལྕགས་ཐོག་མདའ་བཞུགས༔
༠༠༠༠༠བརྡ་ཡིག༥༧༦༔ན་མོ་གུ་རུ་པདྨ་ཀ་ར་ཡེ༔མ་འོངས་དུས་ཀྱི་མཐའ་མ་ལ༔ཡོ་ལོག་བདུད་ཀྱིས་བྱེད་པའི་ཚེ༔གཉེན་པོ་མངོན་སྤྱོད་དྲག་ལས་མཆོག༔དེ་ཕྱིར་པདྨའི་བརྒྱུད་འཛིན་བུས༔ཆེ་མཆོག་རྡོ་རྗེ་གྲོ་ལོད་ལ༔བརྟེན་ནས་ལས་ཀ་འདིར་བརྩོན་མཛོད༔དང་པོ་ཐ་ཚིག་བསྒྲགས་པ་ལ༔ཀྱཻ༔སྣང་ཞིང་སྲིད་པའི་འཇིག་རྟེན་འདིར༔མངའ་མཛད་ལྷ་ཀླུ་སྡེ་བརྒྱད་དང་༔ལྷ་འདྲེ་ཡིད་ཀྱི་གཟུགས་ཅན་ཀུན༔མ་ལུས་ང་ཡི་བཀའ་ལ་ཉོན༔སྔོན་ཚེ་སྤྱི་དཔལ་ཆེན་པོ་ཡིས༔སྣང་སྲིད་ཐམས་ཅད་དམ་རྒྱས་བསྡམས༔ཐ་ཚིག་དེ་ནི་དཔང་དུ་བཙུག༔བར་དུ་ཕྱག་ན་རྡོ་རྗེ་ཡིས༔སྣང་སྲིད་དྲེགས་པ་བཀའ་སྲུང་ཚོགས༔ཐམས་ཅད་མ་ལུས་དམ་ལ་བཏགས༔དམ་ཚིག་གཉན་པོ་དེ་དཔང་བཙུག༔ཐ་མ་ཨོ་རྒྱན་ཆེན་པོ་ཡིས༔བཀའ་ཡི་ལྷ་སྲིན་སྡེ་བརྒྱད་དང་༔སྣང་སྲིད་ལྷ་འདྲེ་དམ་ལ་བཏགས༔ཐ་ཚིག་དེ་ཡང་དཔང་དུ་བཙུག༔དེ་རྗེས་དུས་ཀྱི་སྐབས་མང་དུ༔རིག་འཛིན་རྣལ་འབྱོར་བདག་གིས་ཀྱང་༔རྩལ་སྣང་ལྷ་འདྲེ་དམ་ལ་བཏགས༔ཐ་ཚིག་དཔང་དུ་ངེས་བཙུག་གྱིས༔ཡེ་ཤེས་འཇིག་རྟེན་དྲེགས་པའི་ཚོགས༔མ་ལུས་དམ་ཚིག་གཉན་ལ་འདུས༔བདག་གི་དཔུང་མཛོད་མཐུ་ནུས་བསྐྱེད༔དམག་དཔུང་སྡུས་ལ་མཚོན་ཐོགས་ཤིག༔དམག་སྣ་དགྲ་བགེགས་སྟེང་དུ་དྲོངས༔མཚོན་ཐུན་དྲག་པོའི་འཁྲུལ་འཁོར་ཕྱེས༔བཀའ་བསྒོ་ཡིན་ནོ་བཀའ་མ་བཅག༔དམ་ཚིག་ཡིན་ནོ་དམ་མ་ཉམས༔མ་འདའ་བཛྲ་ས་མ་ཡ༔དེ་ནས་གསེར་སྐྱེམས་དཀར་གཏོར་བྲན་ལ༔ཟོར་སྒོ་དབྱེ་བ་ནི༔ཨ་ཀཱ་རོ༴ཀྱཻ༔སྣང་ཞིང་སྲིད་པར་མངའ་མཛད་པའི༔བཀའ་ཡི་ལྷ་སྲིན་སྡེ་བརྒྱད་དང་༔དཀར་ནག་གཉིས་སྐྱོང་ལྷ་འདྲེ་རྣམས༔དཀར་གཏོར་གསེར་སྐྱེམས་འདི་བཞེས་ལ༔ད་ལྟ་ཟོར་གྱི་ལམ་ཕྱེས་ཤིག༔གཡས་སུ་འདུག་པ་གཡས་སུ་བྱོལ༔གཡོན་དུ་འདུག་པ་གཡོན་དུ་བྱོལ༔ཐད་དུ་འདུག་པ་སྐུ་བཟུར་ཅིག༔སྟེང་དུ་མཆིས་པ་ཞབས་ལྡོག་ཅིག༔འོག་ཏུ་གནས་པའི་དབུ་ཆུམ་ཅིག༔དྲག་པོའི་ཟོར་གྱི་ལམ་ཕྱེས་ཤིག༔གལ་ཏེ་ཁྱོད་ལ་ཟོར་ཕོག་ན༔ང་ནི་མ་ཉེས་དགྲ་བགེགས་ཉེས༔བཀའ་ཆད་གདུག་རྩུབ་དྲག་པོའི་དབལ༔སྡང་དགྲ་གདོན་བགེགས་རྣམས་ལ་ཕོབ༔ངས་ནི་གནོད་བྱེད་དགྲ་བགེགས་ལ༔ལས་ཀ་འདི་མི་བྱེད་པ་ཡི༔ཐབས་དང་དབང་ནི་མ་བྱུང་བར༔གནོད་བྱེད་འདི་ཡིས་བརྙས་ཚད་བཙུགས༔སྣང་སྲིད་ལྷ་འདྲེས་ཤེས་པར་མཛོད༔དམ་ཚིག་གཉན་པོ་དཔང་བཙུག་གོ༔མ་འདའ་བཛྲ་ས་མ་ཡ༔ཨོཾ་སརྦ་ལོ་ཀ་པཱ་ལ་ཨེ་དཾ་བ་ལིཾ་ཏ་ཁ་ཁ་ཁཱ་ཧི༔དེ་ནས་མདའ་འགེང་ལ༔ཧཱུྃ༔ཐབས་ཀྱི་གཞུ་ལ་ཤེས་རབ་མདའ༔འགེང་ནི་སྔགས་འཆང་རྒྱལ་པོས་འགེང་༔བདག་རྟོག་འཁོར་བའི་བྲག་ལ་འཕེན༔བདག་མེད་ཆོས་ཉིད་ཆེན་པོར་བཤིག༔ཡུལ་རྐྱེན་གང་ལ་ཐོགས་པ་མེད༔སྒོ་འདི་མངོན་སྤྱོད་ལས་ཀྱི་སྒོ༔གང་གིས་དགག་པར་བྱ་མིན་པས༔རྡོ་རྗེ་འཆང་གི་བཀའ་ཡིན་ཉོན༔ཅེས་རྟེན་འབྲེལ་སྙིང་པོ་བརྗོད་ལ་འཕང་༔དེ་ནས་ཆད་མདོ་བཏང་༔མཐར་ཡང་གསེར་སྐྱེམས་བཤམས་ལ༔ཨོཾ་བཛྲ་ཨ་མྲྀ་ཏ༴ཨ་ཀཱ་རོ༴ཡང་བརྗོད༔ཨོཾ་ཨཱཿཧཱུྃ༔བརྒྱུད་བཅས་རྩ་བརྒྱུད་བླ་མ་དང་༔དུས་གསུམ་སངས་རྒྱས་སྲས་བཅས་ལ༔བདུད་རྩི་གསེར་སྐྱེམས་འདི་འབུལ་བཞེས༔མངོན་སྤྱོད་ཕྲིན་ལས་འགྲུབ་པར་མཛོད༔ཡི་དམ་རྒྱལ་བའི་དཀྱིལ་འཁོར་དང་༔བདེན་པ་གཉིས་ཀྱི་ཆོས་རྣམས་ལ༔བདུད་རྩི་གསེར་སྐྱེམས་འདི་འབུལ་བཞེས༔མངོན་སྤྱོད་ཕྲིན་ལས་འགྲུབ་པར་མཛོད༔མ་ཚོགས་མཁའ་འགྲོ་རྒྱ་མཚོ་དང་༔འཕགས་པའི་དགེ་འདུན་ཐམས་ཅད་ལ༔བདུད་རྩི་གསེར་སྐྱེམས་འདི་འབུལ་བཞེས༔མངོན་སྤྱོད་ཕྲིན་ལས་འགྲུབ་པར་མཛོད༔བཀའ་སྲུང་དམ་ཅན་རྒྱ་མཚོ་དང་༔བཀའ་ཡི་ལྷ་སྲིན་སྡེ་བརྒྱད་ལ༔བདུད་རྩི་གསེར་སྐྱེམས་འདི་འབུལ་བཞེས༔མངོན་སྤྱོད་ཕྲིན་ལས་འགྲུབ་པར་མཛོད༔ཡུལ་གཞི་སྐྱོང་བའི་གཞི་བདག་དང་༔ལྷ་ཀླུ་གཉན་དང་ལོ་འབྱུང་ལྷ༔བདུད་རྩི་གསེར་སྐྱེམས་འདི་འབུལ་བཞེས༔མངོན་སྤྱོད་ཕྲིན་ལས་འགྲུབ་པར་མཛོད༔སྨེ་བ་སྤར་ཁ་ཟླ་ཞག་དུས༔ཚེས་ལ་དབང་མཛད་བདག་པོ་རྣམས༔བདུད་རྩི་གསེར་སྐྱེམས་འདི་འབུལ་བཞེས༔མངོན་སྤྱོད་ཕྲིན་ལས་འགྲུབ་པར་མཛོད༔དམ་ལས་མ་འདའ་ས་མ་ཡ༔སྲིད་པ་ཧོ་ཡི་ཕྱག་རྒྱ་བསྟན་ནོ༔དེ་ནས་ཟོར་ལ་བསྐུལ་བ་ནི༔ཧཱུྃ་ཛཿཀུན་ཏུ་བཟང་པོ་མན་ཆད་ནས༔རྩ་བའི་བླ་མ་ཡན་ཆད་ཀྱི༔བརྒྱུད་གསུམ་རིག་འཛིན་བླ་མ་རྣམས༔མ་གཡེལ་ཐུགས་དམ་དུས་ལ་བབ༔དོ་ནུབ་དྲག་པོའི་ཟོར་ལ་བསྐུལ༔ཡི་དམ་རྒྱུད་སྡེ་བཞི་དྲུག་གི༔དཀྱིལ་འཁོར་ལྷ་དང་སྲུང་མ་རྣམས༔མ་གཡེལ་ཐུགས་དམ་དུས་ལ་བབ༔དོ་ནུབ་དྲག་པོའི་ཟོར་ལ་བསྐུལ༔ཆེ་མཆོག་རྡོ་རྗེ་གྲོ་ལོད་ཀྱི༔དཀྱིལ་འཁོར་ལྷ་ཚོགས་ཐམས་ཅད་དང་༔བཀའ་སྲུང་དྲེགས་པའི་ཚོགས་རྣམས་ཀུན༔མ་གཡེལ་ཐུགས་དམ་དུས་ལ་བབ༔དོ་ནུབ་དྲག་པོའི་ཟོར་ལ་བསྐུལ༔བཀའ་ཡི་ལྷ་སྲིན་སྡེ་བརྒྱད་དང་༔སྣང་སྲིད་ཡུལ་ལྷ་གཞི་བདག་ཚོགས༔མ་གཡེལ་ཐུགས་དམ་དུས་ལ་བབ༔དོ་ནུབ་དྲག་པོའི་ཟོར་ལ་བསྐུལ༔མཐུ་དང་ནུས་པའི་སྟོབས་ཤུགས་ཕྱུངས༔ཐུན་མཚོན་དྲག་པོའི་འཁྲུལ་འཁོར་གྱིས༔སྡང་བྱེད་དགྲ་དང་གནོད་བྱེད་བགེགས༔ལྷ་ཡང་རུང་སྟེ་རྡུལ་དུ་རློག༔དམ་ཚིག་ཐུགས་དམ་དུས་ལ་བབ༔མ་གཡེལ་མ་འགྱངས་ས་མ་ཡ༔མཚོན་ཆ་རྣོན་པོ་ངར་མ་ཞན༔དྲག་པོའི་ཐུན་རྫས་ནུས་མ་ཆུང་༔ལས་ཀྱི་ཕོ་ཉ་རྩལ་མ་ཞན༔གསོད་པའི་ཤན་པ་ལག་མ་སྡུམ༔ཟ་བྱེད་གཏུམ་རྔམས་ཡུས་མ་ཆུང་༔དཔུང་དང་རྒྱབ་བརྟེན་རྒྱ་མ་ཆུང་༔ཕྲིན་ལས་གཉན་པོ་ད་མཛོད་ཅིག༔བསྐུལ་ལོ་རྦད་དོ་ལས་ལ་ཡཱཿདེ་ནས་རང་སྲུང་དང་དཔུང་བསྐྱེད་པ་ལ༔ཧཱུྃ༔བདག་ཉིད་ཡི་དམ་དྲག་པོ་ཧེ་རུ་ཀའི་གཡས་སུ་བཀའ་སྲུང་ཕོ་རྒྱུད༔གཡོན་དུ་སྲུང་མ་མོ་རྒྱུད༔རྒྱབ་བརྟེན་ཁྲོ་བོ་ཁྲོ་མོ༔སྟེང་ཕྱོགས་སྐྱབས་ཡུལ་རྒྱ་མཚོ༔གཞན་ཡང་བླ་མ་ཡི་དམ་མཁའ་འགྲོ་ཆོས་སྐྱོང་སྲུང་མ་དམ་ཅན་རྒྱ་མཚོའི་ཚོགས་ཐམས་ཅད་ནམ་མཁའ་ལ་སྐར་ལྟར་བཀྲ་ཤིང་༔བར་སྣང་ལ་སྤྲིན་ཕུང་ལྟ་བུར་གཏིབས་པ༔ས་གཞི་ལ་ན་བུན་དང་ཉི་རྡུལ་ལྟར་འཐིབས་པ་དེ་ཀུན་བདག་གི་དཔུང་ལ་ཆས་ནས་རབ་ཏུ་ཁྲོས་པའི་ཚུལ་གྱིས་དགྲ་བགེགས་དེ་ལ་ནད་མུག་མཚོན་ཐུན་གྱི་ཆར་ཆེན་པོ་ཕབ་པར་བསྒོམ༔དེ་ནས་རཱུ་པ་དགྲ་བགེགས་དངོས་སུ་བསྐྱེད་པ་ནི༔ཕཊ༔མདུན་དུ་མ་རིག་པའི་མུན་པ་ནག་པོ་རབ་ཏུ་འཁྲིགས་པའི་ནང་དུ་ཡིད་ལ་བརྣག་པའི་དགྲ་བགེགས་དེ་ཉིད་ཀྱི་སྣ་འདྲེན་རྒྱབ་བརྟེན་དཔུང་གཉེན་ནོར་རྫས་མཁར་ཁྱིམ་དང་བཅས་པ་ཐམས་ཅད་མགོན་མེད་སྐྱབས་དང་བྲལ་བ་གཅེར་བུ་བྱང་ཐང་དུ་ལུས་པ་ལྟར་འཇིག་ལ་ཉེ་ཞིང་ནུབ་ལ་ཁད་པར་གྱུར༔སྣང་སྲིད་ཁམས་ཀྱི་འབྱུང་བ་སྣོད་བཅུད་བརྟན་གཡོ་ཐམས་ཅད་བདག་ཉིད་དྲག་པོའི་ལས་ཀྱི་ཕོ་ཉ་དང་ལས་མཁན་དུ་གྱུར་ནས་དགྲ་བགེགས་རང་དབང་མེད་པར་བཀུག་ནས་བསྟིམ་མོ༔དེ་ནས་འགུག་གཞུག་བྱ་བ་ནི༔ན་མོ༔དཀོན་མཆོག་གསུམ་དང་རྩ་གསུམ་ཆོས་སྐྱོང་སྲུང་མའི་བདེན་པས༔སངས་རྒྱས་བསྟན་པའི་སྤྱི་དགྲ༔དཔལ་ལྡན་བླ་མའི་སྐུ་དགྲ༔ཁྱད་པར་རྣལ་འབྱོར་པ་བདག་ཅག་དཔོན་སློབ་ཡོན་མཆོད་འཁོར་དང་བཅས་པ་རྣམས་ལ་ཉི་མ་ཕྱོགས་བཞི་མཚམས་བརྒྱད་སྟེང་འོག་བར་གསུམ་ནས་བསམ་སྦྱོར་ངན་པ་འཆང་ཞིང་ཤོམ་པའི་དགྲ་བགེགས་གནོད་བྱེད་ཐམས་ཅད་དམིགས་པའི་རྟེན་འདི་ལ་ཁུག་ཅིག༔ཛ་ཛཿཅི་མང་བརྗོད་མཐར༔གང་ལ་དམིགས་པའི་དགྲ་བགེགས་ཀྱི་མིང་རུས་ནས་འགུགས་གཞུག་གྲངས་མང་བྱ༔མཐར་འགུགས་འཆིང་སྡོམ་མྱོས་བཞིའི་སྔགས་དང་ཕྱག་རྒྱས་བཅིང་༔དེ་ནས་ཟོར་འཕེན་པ་ལ༔རྩ་གསུམ་དམ་ཅན་རྒྱ་མཚོའི་ཚོགས་ཐམས་ཅད་ཀྱིས་རང་གིས་འཕེན་པའི་ཟོར་དེ་ཐོགས་ནས་མཉམ་དུ་འཕངས་པས་དགྲ་བགེགས་ཐམས་ཅད་མར་མེ་རླུང་གིས་བསད་པའམ་མེ་སྟག་ཆུས་བསད་པ་ལྟར་སོང་༔གནས་ཁང་ཟས་ནོར་ཐམས་ཅད་ཐལ་བ་རླུང་གིས་གཏོར་བ་ལྟར་སོང་བར་བསམ་ལ་འཕང་ངོ༔དང་པོ་ཕུར་ཐུན་ཐོགས་ལ༔ཧཱུྃ༔ང་ནི་དཔལ་ཆེན་རྡོ་རྗེ་གྲོ་བོ་ལོད༔འཁོར་འདས་མ་ལུས་ཐམས་ཅད་ང་ཡི་དབང་༔སྲིད་པ་འདི་ན་ཆེ་བཙན་འགྲན་ཟླ་སུ༔ང་ཡི་བཀའ་ལ་ཐམས་ཅད་འདའ་མ་བྱེད༔བཀའ་སྲུང་ཆོས་སྐྱོང་སྡེ་བརྒྱད་གཞི་བདག་རྣམས༔མ་གཡེལ་མ་འགྱངས་མངོན་སྤྱོད་ལས་ལ་ཆོས༔ཐོགས་མེད་གནམ་ལྕགས་ཕུར་པའི་ཐུན་ཆར་འདི༔དམ་ཉམས་དགྲ་བགེགས་གདུག་ཅན་སྙིང་ལ་ཕོབ༔ཐལ་བའི་རྡུལ་ཕྲན་བཞིན་དུ་བརླག་གྱུར་ཅིག༔ཨོཾ་བཛྲ་གུ་རུ་གྲོ་བོ་ལོད་ལོ་ཀ་སརྦ་སིདྡྷི་ཧཱུྃ༔བཛྲ་སརྦ་དུཥྚན་ཏ་ཀ་ཧ་ན་ད་ཧ་པ་ཙ་ཧཱུྃ་ཕཊ༔གནོད་བྱེད་དགྲ་བགེགས་གདུག་པ་ཅན་རྣམས་ཀྱི་སྲོག་ལ་ཧུར་ཐུམ་རྦད་མཱ་ར་ཡ་ཕོབ་ཛཿཕོབ་ཛཿདེ་ནས་ཉུང་ཐུན་ཐོགས་ལ༔ཧཱུྃ༔ང་ནི་དཔལ་ཆེན་རྡོ་རྗེ་གྲོ་བོ་ལོད༔སོགས་ཚིག་རྐང་དྲུག་འགྲེ༔ཐོགས་མེད་ཉུང་ཐུན་དྲག་པོའི་མཐུ་སྟོབས་ནི༔དམ་ཉམས་དགྲ་བགེགས་གདུག་ཅན་སྙིང་ལ་རྒྱོབ༔ཐལ་བའི་རྡུལ་ཕྲན་བཞིན་དུ་བརླག་གྱུར་ཅིག༔ཨོཾ་བཛྲ་གུ་རུ་གྲོ་བོ་ལོད་སོགས་ཕོབ་ཛཿདེ་ནས་ཁྲག་ཐུན་ཐོགས་ལ༔ཧཱུྃ༔ང་ནི་དཔལ་ཆེན་རྡོ་རྗེ་སོགས༔མ་མོ་མཁའ་འགྲོའི་ངན་སྔགས་ཁྲག་གི་ཐུན༔དམ་ཉམས་དགྲ་བགེགས་གདུག་ཅན་སྲོག་ལ་ཕོབ༔ཐལ་བའི་རྡུལ་ཕྲན་བཞིན་དུ་བརླག་གྱུར་ཅིག༔ཨོཾ་བཛྲ་གུ་རུ་སོགས་ཕོབ་ཛཿདེ་ནས་མཚེ་ཐུན་ཐོགས་ལ༔ཧཱུྃ༔ང་ནི་དཔལ་ཆེན་རྡོ་རྗེ་སོགས༔ཐོགས་མེད་མཚེ་ཐུན་དྲག་པོའི་ནུས་དབལ་སྟོབས༔དམ་ཉམས་དགྲ་བགེགས་་གདུག་ཅན་སྙིང་ལ་ཕོབ༔ཐལ་བའི་རྡུལ་ཕྲན་བཞིན་དུ་བརླག་གྱུར་ཅིག༔ཨོཾ་བཛྲ་གུ་རུ་སོགས་ཕོབ་ཛཿདེ་ནས་དུག་ཐུན་ཐོགས་ལ༔ཧཱུྃ༔ང་ནི་དཔལ་ཆེན་རྡོ་རྗེ་སོགས༔སྣ་ཚོགས་ཧ་ལ་དྲག་པོའི་ནུས་དབལ་སྟོབས༔དམ་ཉམས་དགྲ་བགེགས་གདུག་ཅན་སྙིང་ལ་ཕོབ༔ཐལ་བའི་རྡུལ་ཕྲན་བཞིན་དུ་བརླག་གྱུར་ཅིག༔ཨོཾ་བཛྲ་གུ་རུ་སོགས་ཕོབ་ཛཿདེ་ནས་མཚོན་ཐུན་ཐོགས་ལ༔ཧཱུྃ༔ང་ནི་དཔལ་ཆེན་སོགས༔ཐོགས་མེད་གནམ་ལྕགས་མཚོན་ཆའི་འཁྲུལ་འཁོར་འདི༔དམ་ཉམས་དགྲ་བགེགས་གདུག་ཅན་སྙིང་ལ་ཕོབ༔ཐལ་བའི་རྡུལ་ཕྲན་བཞིན་དུ་བརླག་གྱུར་ཅིག༔ཨོཾ་བཛྲ་གུ་རུ་སོགས་ཕོབ་ཛཿདེ་ནས་མདའ་ཐུན་ཐོགས་ལ༔ཧཱུྃ༔ང་ནི་དཔལ་ཆེན་སོགས༔ཐོགས་མེད་མྱུར་མགྱོགས་མདའ་ཡི་ཐུན་ཆར་འདི༔དམ་ཉམས་དགྲ་བགེགས་གདུག་ཅན་སྙིང་ལ་ཕོབ༔ཐལ་བའི་རྡུལ་ཕྲན་བཞིན་དུ་བརླག་གྱུར་ཅིག༔ཨོཾ་བཛྲ་གུ་རུ་སོགས་ཕོབ་ཛཿདེ་ནས་རྡོ་ཐུན་ཐོགས་ལ༔ཧཱུྃ༔ང་ནི་དཔལ་ཆེན་སོགས༔ཐོགས་མེད་རྡོ་ཐུན་དྲག་པོའི་ཆར་པ་འདི༔དམ་ཉམས་དགྲ་བགེགས་གདུག་ཅན་སྙིང་ལ་ཕོབ༔ཐལ་བའི་རྡུལ་ཕྲན་བཞིན་དུ་བརླག་གྱུར་ཅིག༔ཨོཾ་བཛྲ་གུ་རུ་སོགས་ཕོབ་ཛཿདེ་ནས་གཏོར་ཟོར་ཐོགས་ལ༔ཧཱུྃ༔ང་ནི་དཔལ་ཆེན་སོགས༔ཐོགས་མེད་དྲག་པོའི་དཔལ་གྱི་གཏོར་ཐུན་འདི༔དམ་ཉམས་དགྲ་བགེགས་གདུག་ཅན་སྙིང་ལ་ཕོབ༔ཐལ་བའི་རྡུལ་ཕྲན་བཞིན་དུ་བརླག་གྱུར་ཅིག༔ཨོཾ་བཛྲ་གུ་རུ་སོགས་ཕོབ་ཛཿདེ་ནས་ས་ཐུན་ཐོགས་ལ༔ཧཱུྃ༔དྲག་པོ་ཆེན་པོ་དྲག་ཤུལ་ཅན༔མངོན་སྤྱོད་ཕྲིན་ལས་དུས་ལ་བབ༔ཡིད་ལ་བརྣག་པའི་དགྲ་བགེགས་ཀྱི༔ས་ཁམས་རང་གཤེད་རང་ལ་ཕོབ༔སོད་ཅིག་ཐུལ་ཅིག་བརླག་པར་མཛོད༔རྣམ་པར་ཤེས་པ་ཆོས་སྐུར་གྲོལ༔དྲག་སྔགས་བརྗོད་མཐར༔གནོད་བྱེད་དགྲ་བགེགས་གདུག་པ་ཅན་རྣམས་ཀྱི་སྲོག་ལ་ཧུར་ཐུམ་རྦད་མཱ་ར་ཡ་ཕོབ་ཛཿཕོབ་ཛཿདེ་ནས་ཆུ་ཐུན་ཐོགས་ལ༔ཧཱུྃ༔དྲག་པོ་ཆེན་པོ་དྲག་ཤུལ་ཅན༔མངོན་སྤྱོད་ཕྲིན་ལས་དུས་ལ་བབ༔ཡིད་ལ་བརྣག་པའི་དགྲ་བགེགས་ཀྱི༔ཆུ་ཁམས་རང་གཤེད་རང་ལ་ཕོབ༔སོད་ཅིག་ཐུལ་ཅིག་བརླག་པར་མཛོད༔རྣམ་པར་ཤེས་པ་ཆོས་སྐུར་གྲོལ༔དྲག་སྔགས༔གནོད་བྱེད་དགྲ་བགེགས་གདུག་པ་ཅན་རྣམས་ཀྱི་སྲོག་ལ་ཧུར་ཐུམ་རྦད་མཱ་ར་ཡ་ཕོབ་ཛཿཕོབ་ཛཿདེ་ནས་མེ་ཐུན་ཐོགས་ལ༔ཧཱུྃ༔དྲག་པོ་ཆེན་པོ་དྲག་ཤུལ་ཅན༔མངོན་སྤྱོད་ཕྲིན་ལས་དུས་ལ་བབ༔ཡིད་ལ་བརྣག་པའི་དགྲ་བགེགས་ཀྱི༔མེ་ཁམས་རང་གཤེད་རང་ལ་ཕོབ༔སོད་ཅིག་ཐུལ་ཅིག་བརླག་པར་མཛོད༔རྣམ་པར་ཤེས་པ་ཆོས་སྐུར་གྲོལ༔དྲག་སྔགས༔གནོད་བྱེད་དགྲ་བགེགས་གདུག་པ་ཅན་རྣམས་ཀྱི་སྲོག་ལ་ཧུར་ཐུམ་རྦད་མཱ་ར་ཡ་ཕོབ་ཛཿཕོབ་ཛཿདེ་ནས་རླུང་ཐུན་ཐོགས་ལ༔ཧཱུྃ༔དྲག་པོ་ཆེན་པོ་དྲག་ཤུལ་ཅན༔མངོན་སྤྱོད་ཕྲིན་ལས་དུས་ལ་བབ༔ཡིད་ལ་བརྣག་པའི་དགྲ་བགེགས་ཀྱི༔རླུང་ཁམས་རང་གཤེད་རང་ལ་ཕོབ༔སོད་ཅིག་ཐུལ་ཅིག་བརླག་པར་མཛོད༔རྣམ་པར་ཤེས་པ་ཆོས་སྐུར་གྲོལ༔དྲག་སྔགས༔གནོད་བྱེད་དགྲ་བགེགས་གདུག་པ་ཅན་རྣམས་ཀྱི་སྲོག་ལ་ཧུར་ཐུམ་རྦད་མཱ་ར་ཡ་ཕོབ་ཛཿཕོབ་ཛཿདེ་ནས་སྣང་སྲིད་ཡོ་ལོག་སྲིད་པའི་གཏོར་ཆེན་ཐོགས་ལ༔ཧཱུྃ༔དྲག་པོ་ཆེན་པོ་དྲག་ཤུལ་ཅན༔མངོན་སྤྱོད་ཕྲིན་ལས་དུས་ལ་བབ༔ཡིད་ལ་བརྣག་པའི་དགྲ་བགེགས་ཀྱི༔སྲིད་པ་ཡོ་ལོག་བྱེད་པའི་ཟོར༔ཐོབ་ཅིག་སོད་ཅིག་བརླག་པར་གྱིས༔རྣམ་པར་ཤེས་པ་ཆོས་སྐུར་གྲོལ༔དྲག་སྔགས༔གནོད་བྱེད་དགྲ་བགེགས་གདུག་པ་ཅན་རྣམས་ཀྱི་སྲོག་ལ་ཧུར་ཐུམ་རྦད་མཱ་ར་ཡ་ཕོབ་ཛཿཕོབ་ཛཿདེ་ནས་མེ་སྒྱོགས་ཀྱིས་གདབ་པ་ནི༔ཧཱུྃ༔དྲག་པོ་ཆེན་པོ་དྲག་ཤུལ་ཅན༔མངོན་སྤྱོད་ཕྲིན་ལས་དུས་ལ་བབ༔ཡིད་ལ་བརྣག་པའི་དགྲ་བགེགས་ཀྱི༔དུག་རྫས་མེ་ཡི་ཐོག་མདའ་རྒྱོབ༔མེ་ཁམས་རང་གཤེད་རང་ལ་ཕོབ༔རྗེས་ཤུལ་ཙམ་ཡང་མེད་པར་རློག༔དྲག་སྔགས༔གནོད་བྱེད་དགྲ་བག